T L A Č O V Á S P R Á V A

**Pohoda s partnermi je vždy krajšia, farebnejšia a zaujímavejšia**

**Trenčín 3. júla – Pohoda premieňa trenčianske letisko na úžasné, farebné, svojbytné mesto v meste. Ako v každom meste, v ktorom sa dobre a slobodne žije, aj na Pohode partneri svojimi službami, produktami, sprievodným programom či oddychovým zónami spríjemňujú pobyt na letisku. V roku 2025 ich je takmer päťdesiat. Nájdete ich od hlavných stageov až po tie najnenápadnejšie miesta. Bližšie informácie prezentujeme v sprievodnom programe alebo interaktívnej mape v aplikácii Pohoda. Aj vďaka partnerom je festivalové mestečko bohatšie o nové a krásne miesta na festivalovej mape, ktoré zároveň každý rok prinášajú špeciálne vychytávky.**

**HLAVNÍ PARTNERI**

**Zlatý Bažant**  
Zlatý Bažant sa tento rok znova vracia na Pohodu a hlavné pódium bude opäť niesť meno tohoto legendárneho slovenského piva. *„Zlatý Bažant a Pohoda – to je spojenie, ktoré dáva zmysel. Sme hrdí na to, že po desiatich rokoch obnovujeme partnerstvo dvoch ikon slovenského leta. Zlatý Bažant má za sebou výnimočný rok a ukázal, že vie osloviť novú generáciu – či už svojimi jedinečnými ležiakmi – novou horkou 12-kou, tradičnou, sladovejšou ´73 alebo na druhej strane osviežujúcimi radlermi. No najdôležitejšie je, že zostávame verní tomu, čím Zlatý Bažant je – náš slovenský, poctivý  a s neustálou chuťou prinášať niečo nové. Tešíme sa, že tento návrat oslávime práve na Pohode – mieste, kde má Zlatý Bažant srdce aj históriu“,* dodáva marketingová riaditeľka spoločnosti HEINEKEN Slovensko Wendy van Sante.  
  
Vďaka Zlatému Bažantovi bude k dispozícii šikoká ponuka čapovaných pív: Zlatý Bažant 10%, Zlatý Bažant 12% s horkejším profilom, Zlatý Bažant '73, nealko Radler 0,0% a ponuku rozšíria aj značky ako Bradáč, belgický Mort Subite, pšeničné Edelweiss, americký kraft Lagunitas IPA a samozrejme Heineken.   
  
V Zóne Zlatý Bažant aj v Bare Slnečnice sa dvanástka bude dať ochutnať aj z tanku. Okrem čapovaných pív ponuku rozšíria aj plechovkové – Nealko 0,0%, Radler Citrón a Baza & Mäta. Čapované pivo si budú môcť návštevníci a návštevníčky vychutnať už hneď po príchode na festival alebo v blízkosti svojho stanu – v Campe Opatovce v blízkosti parkoviska bude pristavený špeciálny beer truck. A Zlatý Bažant sa postará ešte o jednu servisnú službu, v nedeľu dopoludnia bude pripravená zóna s alkohol testermi, kde bude možné skontrolovať zostatkový alkohol pred odchodom domov.  
  
**Slovenská sporiteľňa**  
O platobnú pohodu sa na Pohode opäť postará Slovenská sporiteľňa. Vďaka viac ako 320 digitálnym riešeniam sa bude dať všade platiť bezkontaktne kartou, mobilom či hodinkami. Samozrejmosťou bude aj tento rok pohodlné bezhotovostné vrátenie depozitu za pohár. Od 7. do 8. júla sa aj tento rok dajú vymeniť lístky za náramky vo vybraných pobočkách Slovenskej sporiteľne, čím si návštevníci skrátia čas príchodu na festival. „*Slovenská sporiteľňa tento rok oslavuje neuveriteľných 200 rokov, preto celá naša zóna na Pohode bude v štýle narodeninovej torty. A ako sa na poriadnu oslavu patrí, počas Happy Hour pozývame do nášho pop-up baru Slovenskej sporiteľne 5-tisíc drinkov zadarmo pre všetkých návštevníkov, načapovaných do špeciálnej edície vratných pohárov,“* vraví Marta Cesnaková, hovorkyňa Slovenskej sporiteľne. Pobyt na letisku vám aj tento rok spríjemní Zóna Slovenskej sporiteľne, kde sa bude dať zašportovať aj oddýchnuť, alebo vyskúšať vzlet teplovzdušným balónom.

**Orange**Dlhoročný a technologický partner Orange opäť poskytne mobilné dáta navyše a vďaka mobilnej aplikácii Môj Orange sa bude dať skontrolovať čakanie na sprchu. Vďaka Orange bude k dispozícii bezproblémové pripojenie na Wi-Fi, nabíjačkáreň na mobily a ak si návštevníčky a návštevníci prinesú na festival starý mobil a odovzdajú ho v novej Orange zóne, tak majú možnosť vyhrať lístok na Pohodu 2026. Pre oddych bude pripravená nová komfortná Orange zóna, kde sa bude dať začať deň relaxom na rannej joge a dať si raňajky od pekárenského bistra Oli´s. Ďalšou novinkou, ktorú prináša Orange na Pohodu, je umelecké tlmočenie do posunkového jazyka z vybratých koncertov na Orange stagei.

**GASTRO A NÁPOJE**  
Špecialitky na festivale potešia nielen v programe, ale aj na tanieri. Festivalovú premiéru bude mať **BILLA**, ktorá ponúkne nielen čerstvé a kvalitné potraviny vo svojej festivalovej predajni. V BILLE na Pohode bude pripravená aj festivalová šalátová limitka. Nápojovým partnerom festivalu je aj tento rok **Kofola**, tá okrem nealko osvieženia prinesie na festival ku Kofola stage aj chill out Kofola zónu s Námestím lásky. **Mecom** ako expert na mäsové špeciality pripraví pre Pohoďákov a Pohoďáčky plnohodnotný zážitok, od tradičných párkových raňajok až po celodenné grilovanie s klobáskami, hot-dogmi, ochutnávkami Chopok salámy a prinesie aj jedinečný foto point v podobe hojdačky v tvare grilovanej klobásy. **PHOčkáreň** ponúkne na Pohode ich signature phở polievku a známy Bún bò Nam Bộ a v limitovanom množstve vietnamské bagety Bánh Mì. **Lunter** so skvelým tofu a inými vegetariánskymi chuťovkami podáva nekonečné raňajky aj priučí kulinárskemu umeniu. **Vlčie sirupy** sú na Pohode prvýkrát a to s konceptom baru, ktorý je postavený na poctivých prírodných limonádach a netradičných spritzoch. Ich sused, **Treskoslovenská treska**, Veľký Tresko a tím budú pripravení na čapovanie vychladeného originálu Tresky z Košíc do čerstvej bagety. **Pierre Baguette** tento rok nájdete okrem samostatného stánku opäť aj v bagetomatoch v stanových mestečkách. Dobrovoľníctvo na Pohode zásobí energiou **Rajo** s ich Active Protein drinkom. Sladké, chutné a voňavé – také budú dobroty z pekární **Dobrota**. **HOSSA family**, popredný výrobca mrazených múčnych a obaľovaných výrobkov, bude zásobovať festivalovú reštauráciu, ktorá sa stará o to, aby tímy, čo stoja za festivalom, mali vždy čím doplniť energiu.

**KRÁSA, ZDRAVIE A HYGIENA**  
**Curaprox** chystá na tohtoročnej Pohode veľkú zmenu – fanúšikovia a fanúšičky čistých zubov budú stále vítaní aj v stane, ale cestu k nim si už Curaprox nájde aj kdekoľvek v rámci festivalu. Sprchy aj umývadlá na Pohode opäť zásobuje voňavá slovenská kozmetika **Dixi**. Sprcháče a šampóny, ale aj tekuté mydlá DiXi, sa postarajú o to, aby boli všetci v čistej pohode. Kto chce na Pohode nadobudnúť super fresh look, má možnosť prísť do **Kia** beauty zóny, kde sa o všetkých postarajú špičkoví barberi, kaderníčky a vizážisti. V **Medicine** zóne sa opäť spojí umenie, kreativita a fantázia v jedinečný zážitok. Pripravené budú originálne aktivity, interaktívne umenie a chill-out priestor.  
  
**DOPRAVA**  
Je to už rok odkedy spoločnosť LeasePlan zmenila okrem farieb aj názov na **Ayvens**. No nič sa nemení na tom, že už po štvrtýkrát poskytne vozidlá z fleetu krátkodobej mobility Ayvens Flex pre tím Pohody. A opäť okrem veľkých kolies roztočí aj kolieska na korčuliach na obľúbenom Ayvens Roller Disco. Ekologicky a pohodlne sa bude dať dopraviť na Pohodu aj vďaka autobusom **Slovak Lines**, ktoré návštevníkov a návštevníčky dovezú až priamo k festivalovej bráne. Pre všetkých, ktorí sa dostavia na Pohodu na bicykli, budú pripravené MTBiker stánky s cyklo servisom. MTBiker sa podieľa aj na podpore dvoch oficiálnych cyklopelotónov na Pohodu – **YAZDA POHODA**. Z Bratislavy sa vyráža s YAK.SHOM a zo Žiliny s Petrom Velitsom.  
  
**EKOLÓGIA A TECHNOLÓGIE**  
**ZSE** tento rok pripravila výkonnejšie solárne lampy s dlhšou výdržou a vyššou svietivosťou. Každý z 19 stĺpov zdobí nový originálny dizajn s vlastnou témou, a tak lampy poslúžia aj ako orientačné body na trenčianskom letisku. **ENVI - PAK** sa postará o správne triedenie odpadu a spolu s dobrovoľníkmi z **ECOmenius** budú dohliadať na to, aby všetci na Pohode správne triedili odpad. **Správca zálohového systému** aj tento rok zabezpečuje zber a zvoz zálohovaných nápojových fliaš a plechoviek priamo v areáli festivalu. Výťažok z takto vyzbieraných obalov, či už cez hliadky alebo nádoby, poputuje na humanitárnu pomoc. **SLOVCEM** tento rok ponúkne návštevníkom a návštevníčkam technickú pomoc počas konania Pohody. V stanoch camp manažérov bude k dispozícii výber kvalitných lepidiel, tesniacich tmelov a čističov.   
  
**MÉDIA, STREAMING A DEBATY**  
Hlavní mediálni partneri **Rádio\_FM, Aktuality.sk, Zapo** a **Startitup** sa okrem dokumentovania festivalového diania postarajú aj o zaujímavé diskusie alebo nahrávania relácií priamo na festivale. Online streamovanie vybraných koncertov a diskusíí na sociálnych sieťach Pohody ale aj iných partnerov zabezpečí spoločnosť **Filma**. O tlač množstva lístkov, bannerov ale aj iných tlačovín sa postarala aj tento rok firma **Bittner.** Vulgárne, toxické alebo aj podvodné komentáre skrýva a blokuje na sociálnych sieťach Pohody **TrollWall**. Literárny stan **Martinus** aj tento rok na Pohode privíta svetové aj domáce literárne hviezdy, finalistu a finalistky súťaže Anasoft Litera aj crème de la crème súťaže Poviedka a iné. **Crowdberry** sa postará o stage, na ktorom všetkých naladia nielen DJi a DJky, ale aj stand-upy a diskusné panely na témy, ktoré hýbu svetom investovania do reálnej a domácej ekonomiky. **SOZA** organizujú diskusiu na tému Hudba budúcnosti – bude autorstvo ešte niekoho zaujímať? **Swiss Re** Aréna hostí zaujímavé neziskové organizácie, nadácie a občianske združenie, ale aj diskusie. Už 17 rokov je **Zastúpenie Európskej komisie na Slovensku** hrdým partnerom Pohody a aj tento rok v bielom šapitó EUrópa stage pripravuje tradičné diskusie Café Európa so zaujímavými hosťami a hostkami, super hudbou, divadlom či stand-upom. V priľahlej EÚ Fun zóne budú pripravené aktivity, ktoré poučia, zabavia a aj odmenia. **Philip Morris** do Bezdymovej zóny 18+ prinesie párty a koncerty, o ktoré sa postarajú skvelé a fresh domáce mená, ale prinesie aj zaujímavé talkshows alebo zábavné stand up showky.

Sme vďační za spoluprácu a podporu aj všetkým ostatným, pre nás, nenahraditeľným partnerom, ktorí Pohode pomáhajú zvládať chod zákulisia, festivalových príprav a prevádzky ako **White Bikes, ECO CARS, Tuli vaky, Dolce Gusto, Costa Coffee, Pringles, Bonnet, Slovcem, Bella, Harmony.**

Pohoda má šťastie na partnerov, čo sú do každého počasia. Vlaňajší ročník je toho dôkazom. Dal zabrať všetkým a zároveň dokázal, že naše partnerstvá sú dlhodobé a silné. Sú o dôvere a rešpekte, podobných hodnotách. Ďakujeme!